Abja-Paluoja 15. aprill 2021 nr

**Mulgi Vallavolikogu 24.01.2018 määruse nr 8**

**„Mulgi Vallavolikogu töökord“ muutmine**

Määrus kehtestatakse kohaliku omavalitsuse korralduse seaduse § 44 lõike 1 alusel.

**§ 1. Mulgi Vallavolikogu 24.01.2018 määruse nr 8 „Mulgi Vallavolikogu töökord“ muutmine**

Mulgi Vallavolikogu 24.01.2018 määrust nr 8 „Mulgi Vallavolikogu töökord“ muudetakse ja täiendatakse paragrahviga 81 järgmises sõnastuses:

**„§ 81. Kaugosalusega istungi läbiviimise nõuded**

1. Kaalukate põhjuste olemasolul võib vallavolikogu esimees kokku kutsuda kaugosalusega vallavolikogu istungi. Kaugosalusega istungi võib läbi viia, kui vallavolikogu istungil osalejale on tagatud võimalus eemal viibides reaalajas toimuva kahesuunalise side abil istungit jälgida, teha istungi toiminguid (ettekanne, suulise küsimuse esitamine, sõnavõtt, hääletamine ja muud toimingud) ja anda teada nende tegemise takistusest.
2. Kaugistungil ei saa võtta vastu otsuseid:

1) mille vastuvõtmiseks on vajalik volikogu kooseisu häälteenamus (kohaliku omavalitsuse korralduse seaduse § 22 lõike 1 punktid 2, 4, 6–10, 14, 15, 18, 24 ja 251 ning põhiseaduslikkuse järelevalve kohtumenetluse seaduse §-s 7);

2) mille otsustamiseks on vajalik läbi viia salajane hääletamine.

1. Kaugosalusega istungil kohaldab istungi juhataja töökorras istungi läbiviimist puudutavaid sätteid erisustega, mis on vajalikud kaugosalusega istungi läbiviimiseks ega takista vallavolikogu istungil osalejal tema õiguste teostamist.
2. Kui vallavolikogu liikme osavõtt kaugosalusega istungist on takistatud vallavalitsuse kantseleist mitteolenevatel põhjustel, võib istungi juhataja otsustada istungi jätkamise nende vallavolikogu liikmetega, kelle osalemine istungil ei ole takistatud.“

**§ 2.** **Määruse jõustumine**

Määrus jõustub kolmandal päeval pärast Riigi Teatajas avaldamist.

Arvo Maling

Volikogu esimees